ნინო ენუქიძე

ნინო ენუქიძე (დ. 27 აგვისტო, 1986, თბილისი) — ქართველი მეცნიერი, ბიზნესის ადმინისტრირების დოქტორი (2014), ბიზნესისა და ტექნოლოგიების უნივერსიტეტის რექტორი (2019 წლიდან).ნინო ენუქიძე BTU-ს რექტორი

ბიოგრაფია
ნინო ენუქიძე დაიბადა 1986 წლის 27 აგვისტოს, თბილისში. მან 2006 წელს დაამთავრა თბილისის სახელმწიფო უნივერსიტეტის ეკონომიკის ფაკულტეტი ბაკალავრის აკადემიური ხარისხით, ხოლო ქართულ-ამერიკული უნივერსიტეტის ბიზნეს ადმინისტრირების ფაკულტეტი მაგისტრის ხარისხით. 

ნინო ენუქიძემ 2025 წელს ისწავლა ჰარვარდის კენედის სკოლის აღმასრულებელ პროგრამაზე - „ლიდერობა და საჯარო პოლიტიკა XXI საუკუნეში“. იგი სხვადასხვა პერიოდში სწავლობდა მაასტრიხტის მენეჯენტის სკოლაში, ბერლინის თავისუფალ უნივერსიტეტში, შვედეთის KTH სამეფო ტექნოლოგიურ ინსტიტუტში, და სხვა კურსებსა და ინსტიტუტებში.Nino Enukidze - UN WomenNino Enukidze - About Academic Consortium 2014 წელს ილიას სახელმწიფო უნივერსიტეტში დაიცვა სადოქტორო დისერტაცია და მიენიჭა ბიზნესის ადმინისტრირების დოქტორის აკადემიური ხარისხი. 

კარიერა
კერძო სექტორში მუშაობის შემდეგ, ნინო ენუქიძე 2014 წელს შეუერთდა ილიას სახელმწიფო უნივერსიტეტს, სადაც სხვადასხვა ადმინისტრაციულ და აკადემიურ თანამდებობობაზე მუშაობდა ბიზნესისა და ტექნოლოგიების უნივერსიტეტის შექმნამდე (2016 წლამდე). პროფესორი ნინო ენუქიძე 2019 წლიდან არის ბიზნესისა და ტექნოლოგიების უნივერსიტეტის რექტორი. 2023-2024 წლებში იყო საქართველოს პარლამენტის განათლებისა და მეცნიერების კომიტეტის მრჩეველთა საბჭოს წევრი. 2024 წელს ის მსოფლიო ეკონომიკური ფორუმის მიერ არჩეულ იქნა ახალგაზრდა გლობალურ ლიდერად.ბიზნესისა და ტექნოლოგიების უნივერსიტეტის რექტორი ამავდროულად ნინო ენუქიძე არის კოდინგის სკოლა ქალებისთვის - დამფუძნებელი, ევროპის მარკეტინგის და მენეჯმენტის ასოციაციის აკადემიური კონსორციუმის პრეზიდენტი და ამავე ასოციაციის საპატიო საბჭოს და UNICEF საქართველოს ბიზნეს მრჩეველთა საბჭოს წევრი. მიღებული აქვს ჯილდო „მომავლის არქიტექტორი"-ს კატეგორიაში (Architect of Tomorrow)  Emerging Europe-ის მიერ.How women can change the field of innovation in Georgia 2021 და 2025 წლებში დასახელდა „ძლიერი ქალები IT-ს მსოფლიო გამოცემა"-ში 200 გამორჩეულ ლიდერს შორის.Nino Enukidze - World Economic Forum Nino Enukidze presented the initiative “500 Women in Tech” implemented by BTU

სქოლიო

კატეგორია:დაბადებული 1986
კატეგორია:დაბადებული 27 აგვისტო
კატეგორია:ქართველი ეკონომისტები